**Moussa Dadis Camara** (født 29. desember 1964 i Kouré i regionen Guinée Forestière i Sørøst-Guinea) er en tidligere offiser i den guineanske hæren som var president i Republikken Guinea og i Nasjonalt råd for Democracy and Development (Conseil National de la Démocratie et du Développement, CNDD). CNDD tok makten i Guinea i et militærkupp den 23. desember 2008 etter å ha drept den daværende presidenten og diktatoren Lansana Conté.

Liv og virke
------------

Han sluttet seg til Guineas hær i 1990 som en korporal og han ble senere utnevnt til sjef for drivstoff på en guineansk militærbase i Kindia, omtrent 60 miles nordøst for Conakry. Fra 2001 og 2002 ble Dadis sendt til Sierra Leone som medlem av FNs fredsbevarende styrker. Han var en av de ledende mytteristene i den guineanske militære uroen som fant sted i 2008. Før kuppet i desember 2008 var han i stor grad ukjent for befolkningen i Guinea.

Den 28. september 2009 drev medlemmer av et opposisjonsparti med flere demonstrasjonstog i Conakry. Demonstrantene krevde blant annet at president Camara skulle trekke seg fra presidentembetet. Flere av de som var med i de fredelige demonstrasjonene ble utsatt for grov vold, knivstikking og voldtekt.

Ifølge FN ble minst 157 sivile drept i denne massakren og minst 1200 andre sivile ble skadd. De døde og skadde var ikke bare demonstranter, men de var også mange som bare tilfeldigvis var der og prøvde å flykte fra soldatene og deres kuler.

Som svar på hendelsen, innførte det økonomiske fellesskapet av vestafrikanske stater en våpenembargo av Guinea. Organisasjoner som Den afrikanske union, EU og USA straffet president Moussa Dadis Camara ved blant annet å innføre flere sanksjoner.

Den 3. desember 2009 ble Camara skutt og han skal senere ha dødd av de store skadene. Hans livvakt og sjåfør skal ha blitt drept i dette angrepet.

Den 4. desember antydet kilder i den amerikanske avisen The New York Times at Camara faktisk hadde forlatt landet frivillig på grunn av at han skulle få omfattende medisinsk behandling i Marokko og at han ikke var i noen alvorlig tilstand. Visepresident og forsvarsminister Sékouba Konaté fløy tilbake til Guinea fra Libanon for å lede landet videre etter at han hadde hørt om presidentens dødsfall/forsvinning.

### Landflyktighet

Moussa Dadis Camara kom etter noen opphold annetsteds til Burkina Faso der han levde i landflyktighet i Ouagadougou, beskyttet av landets president. Der konverterte han etter en tid fra islam til katolisismen, og endret sitt gitte navn «Moussa» (Moses) til dets franske form, «Moïse». I oktober 2016 trakk Camara seg fra partilederskapet i sitt parti (*Union des Forces Démocratiques de Guinée - FPDD)*. Han vendte tilbake til Guinea for en kort periode i 2013 - over grensen fra Liberia - for å delta under sin mors begravelse. Et senere forsøk på et hjembesøk ble stanset i 2015 etter at president Alpha Conde tvang ham til å forlate passasjerflyet under dets mellomlanding i Cote d'Ivoire. Den 22. desember 2021 vendte Camara tilbake til Guinea.

### Rettssak

Den 27. september 2022 ble Camara fengslet og stilt for retten i Conakry for massakren i 2009. Salifou Beavogui, en av Camaras advokater, sa at aktor hadde «tatt våre seks klienter til sentralhuset [fengselet] og der vil de viss ble holdt til slutten [av retssaken]» og at det er veldig uheldif at rettssaken begynner med en krenkelse av de anklagedes rettigheter». Den 28. september ble så Camara og ti andre tidligere militære og mebedsfolk bragt til rettslokalet.

Den 4. november 2023 strengte en tungt væpnet gruppe inn ui fengselet og fikk hentet fri de Camara og tre andre. Undre rømningen ble ni personer drept; blant dem tre av inntrengerne og fire fra Guineas militære forsvar, og seks andre måtte behandles dor skuddsår. Camara ble funnet og tatt i forvaring bare få timer etter rømningen. Den 13. november fortsatte rettsforhandlingene.

Referanser
----------

1. ↑  «Guinée: Moussa Dadis Camara quitte son parti politique». *RFI* **(fransk)**. 11. oktober 2016. Arkivert fra originalen 7. mai 2021. Besøkt 24. juli 2021.
2. ↑  «Guinea's 2008 Coup Leader Returns Home From Exile». *VOA* **(engelsk)**. 22. desember 2021. Besøkt 14. nvember 2023.  Sjekk datoverdier i `|besøksdato=` (hjelp)
3. ↑  «Guinean ex-dictator Moussa Dadis Camara jailed on eve of 2009 massacre trial». *France 24* **(engelsk)**. 27. september 2022. Besøkt 28. september 2022.
4. ↑  «Moussa Dadis Camara: Guinea ex-ruler sprung from jail by armed men trial». *BBC* **(engelsk)**. 4. november 2023. Besøkt 4. november 2023.
5. ↑  «Several killed in Guinea jailbreak that briefly freed ex-president». *Al Jazeera* **(engelsk)**. Besøkt 12. november 2023.
6. ↑  «Guinea’s former dictator Camara recaptured hours after jailbreak». *France 24* **(engelsk)**. 4. november 2023. Besøkt 5. november 2023.
7. ↑  «Trial Resumes in Guinea After Dramatic Jailbreak Raises Concerns». *Africanews* **(engelsk)**. 14. november 2023. Besøkt 14. november 2023.

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** GND **·** LCCN **·** ISNI **·** BNE
 |

| * v
* d
* r
Guineas statsoverhoder |
| --- |
| Ahmed Sékou Touré (1958–1984) **·** Louis Lansana Beavogui (1984) (fungerende) **·** Lansana Conté (1984–2008) **·** Aboubacar Somparé (2008) (fungerende) **·** Moussa Dadis Camara (2008–2009) **·** Sékouba Konaté (2009–2010) (fungerende) **·** Alpha Condé (2010–2021) **·** Mamady Doumbouya (2021–) (fungerende) |  |